Trines blog » studie
Jeg havde forberedt en præsentation på ca. 12 minutter, men jeg nåede ikke længere end første slide. De havde ganske vist spurgt om de måtte afbryde med spørgsmål, men jeg havde da regnet med at jeg kunne få lov til at fuldføre min præsentation! Men da der var gået omkring 40 minutter var jeg ikke engang nået til bunden af første slide.
Der var nogle ting vi ikke var enige om – f.eks. målgrupper. Og jeg fik bagefter at vide at jeg skulle tage deres kritik til mig i stedet for at blive ved med at argumentere. Censor mente heller ikke at det at være med til at fremme interessen for naturvidenskab hos børn og unge var noget der kunne betegnes som CSR. Der er jeg lodret uenig med ham.
Men det er der bare ikke noget at gøre ved. Jeg bestod og jeg har nu en uddannelse. Det synes jeg i sig selv er en sejr for mig – det er lykkedes at tage en uddannelse til trods for alle mine problemer og oven i købet afbrudt af en graviditet og et barn undervejs.
Nu skal jeg bare lære at acceptere at resultatet ikke blev så godt som jeg havde håbet (i hvert fald for en uge siden) og så godt som jeg ved at jeg kan gøre det.
SÅ! Hovedopgaven er afleveret og nu kan jeg bare sidde her og vente på at jeg skal til eksamen.
Skulle nogen have lyst til at læse den (den er ret kedelig), så bare sig til, så skal jeg maile den.
Prøveeksamen overstået
Så er vores prøveeksamen i økonomi overstået. Jeg kan ikke helt finde ud af hvad jeg synes om den. Likviditetsbudgetter synes jeg ikke vi har været så meget inde over og i makroøkonomi synes jeg at to af spørgsmålene mere eller mindre var det samme. Spørgsmålet er så bare om jeg har misforstået det ene af dem.
Fysisk var det meget hårdt. Jeg har en rigtig dårlig periode og at skulle sidde ned fire timer og taste er altså ikke ligefrem godt. Men jeg klarede da ca. 3 1/2 time.
Nu må vi bare vente på resultatet – og en gennemgang af opgaven.
Hvis nogen skulle have lyst til at se min besvarelse er den her. De to sidste bilag var hhv. en IS-LM-kurve og en SU-SE-kurve.
Besvarelse [PDF]
Bilag 1 og 2 [PDF]
Bilag 3 [PDF]